Але ж не тут та было. Усё засталося па-старому. А Вы чамусці з палымянага змагара пераўтварыліся ў звычайнага чыноўніка на грамадскіх пачатках. І першае вялікае выпрабаванне, якое Вы не здолелі прайсці – лістапад 2010, калі пры Вашым удзеле было ўзгоднена руйнаванне першай мінскай электрастанцыі. Адбыўся прэцэдэнт, калі далі дазвол зруйнаваць помнік, нават не паклапаціўшыся спачатку пазбавіць яго афіцыйнага статуса гісторыка-культурнай каштоўнасці. І Вы прымалі ў гэтым удзел. Цікава, а як сумленне? Па майму меркаванню – усё ў парадку, нават не ўскалыхнулася.